Diari Oficial de la Generalitat Valenciana


Sumari del DOGV 3744, del 08-05-2000 (2000/3259)

Informació pública del programa d'actuació integrada corresponent a l'àmbit delimitat pels carrers de Guillem d'Anglesola, Jerónimo de Monsoriu, Berenguer Mallol, Ramon Marquet, Conserva i Marino Albesa.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3259


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada corresponent a l'àmbit delimitat pels carrers de Guillem d'Anglesola, Jerónimo de Monsoriu, Berenguer Mallol, Ramon Marquet, Conserva i Marino Albesa. [2000/F3259]
  
Per mitjà de la Resolució d'Alcaldia número U-2111, de 23 de març de 2000, s'ha disposat el que segueix:
  
«Vista l'alternativa tècnica de programa d'actuació integrada presentada per la mercantil Proara Promotores Aragoneses, SA, i els informes emesos per l'Oficina Tècnica de Planejament i la Secció d'Obres d'Infraestructura, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
Sotmetre a informació pública pel termini de 20 dies hàbils ?amb l'efecte suspensiu de llicències prescrit en l'article 57 de la Llei Reguladora de l'Activitat Urbanística i l'article 152 del Reglament de Planejament?, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la prèvia remissió dels avisos previstos en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per la mercantil Proara Promotores Aragoneses, SA, en data 16 de febrer de 2000, en l'àmbit delimitat pels carrers de Guillem d'Anglesola, Jerónimo Monsoriu, Berenguer Mallol, Ramon Marquet, Conserva i Marino Albesa, comprensiva de memòria, sol·licitud de cèdula d'urbanització, pla de reforma interior de millora modificatiu i projecte d'urbanització.
  
En aquest termini es podran presentar al Servei Municipal de Planejament (avinguda d'Aragó, 35) tant al·legacions com alternatives tècniques que pretenguen competir amb l'exposada al públic, i queda prorrogat el termini per 20 dies addicionals, si en els 10 primers d'informació pública alguna persona, prestant caució per import de 500.000 pessetes, es comprometera a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament) proposicions juridicoeconòmiques en plica tancada a qualsevol de les alternatives tècniques presentades, i l'acte d'obertura de les que es presenten es realitzarà l'endemà hàbil a l'acabament d'aquest termini, tret que siga dissabte, cas en què es traslladarà a l'endemà hàbil. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques. Així mateix, durant tot el procediment podran ser objecte de pública consulta al Servei de Planejament les al·legacions i alternatives tècniques que es presenten davant d'aquest.
  
Atés que no s'ha pogut remetre l'avís previst en l'article 46.3 de la Llei Reguladora de l'Activitat Urbanística al titular de la parcel·la cadastral 8420806YJ2782A, per ser desconegut, se li comunica mitjançant el present anunci.